R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455 

0. 
0. P R O C E S  -  V E R B A L
încheiat azi  26 august 2021  în şedinţa ordinara a    
1. Consiliului Local al Comunei Orlat
 	 	                                             

                               Se declară deschisă şedinţa ordinară a Consiliului Local Orlat , din data de 26 august 2021 ora 14:00 . 
                               Sunt prezenti 11 consilieri . Absenţi : Olariu Constantin Alexandru, Rodeanu Elena Simona        
                              La ședință este prezent și Șeful RPL OS Cindrel , dl Neamțu Ioan Dorin și dna contabil Bold Maria.                                
                               Se prezinta următorul proiect al ordinii  de zi :

O R D I N E   D E   Z I :
    
1. Proiect de hotărâre privind alegerea preşedintelui de sedinţă .
                -	iniţiator: Primar - Gâţă Aurel

          2.      Prezentarea şi aprobarea Procesului – Verbal al şedinţei ordinare din data de 29 iulie 2021
               -	iniţiator secretar general : Vulea Monica - Elena

          3.        Prezentarea şi aprobarea Procesului – Verbal al şedinţei extraordinare din data de 6 august 2021
               -	iniţiator secretar general : Vulea Monica - Elena
                               
          4.         Proiect de hotărâre privind virarea de credite bugetare de la un capitol la altul al clasificaţiei bugetare pe trimestrul III anul 2021 şi modificarea listei de investiţii pentru anul 2021
               -	iniţiator: Primar - Gâţă Aurel
                      

          5.       Proiect de hotărâre privind aprobarea  indicatorilor tehnico-economici pentru obiectivul de investiţie ,, Instalație  încălzire spații închiriate (Dispensar)’’
               -	iniţiator: Primar - Gâţă Aurel
                      

          6.         Proiect de hotărâre privind  atestarea apartenenței la domeniul privat al Comunei Orlat a unor imobile situate în intravilanul Comunei Orlat
             -	iniţiator: Primar - Gâţă Aurel
                        
           7.         Proiect de hotărâre privind  modificarea art. 1 din HCL Orlat nr. 29/2021 privind aprobarea preţului pentru vânzarea directă către populaţie a lemnului fasonat din Depozitul Orlat, în anul 2021  
             -	iniţiator: Primar - Gâţă Aurel


         8.              Informare situația financiară a Regiei Publice Locale Ocolul Silvic Cindrel R.A la sfârșitul semestrului I al anului 2021


         9.                  Întrebări , interpelări .

             
                     Se aprobă cu 11 voturi pentru ordinea de zi.
                      Se da citire proiectului de hotarare de la punctul 1.
                      Se alege presedinte de sedinta  domnul Stroia Vasile cu 11 voturi pentru .
                      
                     Pentru că sunt prezenți si reprezentantii Ocolului Silvic Cindrel,  dl Primar propune ca ședința să continue cu punctul 7 și 8 al ordinii de zi iar Seful RPL OS Cindrel sa prezinte propunerea de modificare a prețului pentru lemnul fasonat din depozitul Orlat și informarea privind situația financiară a RPL OS Cindrel pentru prima  jumătate a anului 2021.

                      Dl președinte de ședință dă citire punctului 7 al ordinii de zi ,  Proiect de hotărâre privind  modificarea art. 1 din HCL Orlat nr. 29/2021 privind aprobarea preţului pentru vânzarea directă către populaţie a lemnului fasonat din Depozitul Orlat, în anul 2021 și punctului 8 Informare situația financiară a Regiei Publice Locale Ocolul Silvic Cindrel R.A la sfârșitul semestrului I al anului 2021 .

                      Dl Neamțu spune că s-a făcut o comparație între anul 2020 și anul 2021. Mai spune că suntem într-o legătură foarte strânsă cu piața lemnului din afară iar exportul a generat creșteri de preț. 
                       În luna februarie s-a organizat licitație pentru masa lemnoasă iar după 4 luni prețurile s-au dublat. În primele luni s-au făcut cheltuieli cu plantațiile și cheltuieli pentru exploatarea lemnului  , blocajele din  ultimii ani au influențat și anul 2021 , în februarie vânzându-se doar 30-40% din masa lemnoasă.
                       Dl Neamțu menționează că față de bugetul de venituri și cheltuieli propus nu stăm chiar așa rău. Cheltuielile sunt sub jumătate din ce ne-am propus. Din 11.000 m3 s-au facturat și încasat 4.800 m3 , din 2.000 m3 pentru populație s-au vândut 600 m3. După scăderea prețurilor s-a vândut foaret greu lemnul.Anul trecut s-au vândut 900 m3 iar acum deja s-au vândut 600 m3. Prin SUMAL 2 se poate urmări orice transport în orice moment. Mai spune că lemnul de foc pe care Oculul îl vinde cu 625/stânjen la societăți acesta se vinde cu 1.000 lei / stânjen  iar propunerile de mărire  a prețului sunt datorită  creșterii pieței lemnului. Menționează că datoriile către stat, chiriile sunt plătite la zi , la fel cerințele pentru protecția muncii, ISCIR pentru utilaje sunt la zi  , cheltuielile fiind sunt jumătatea bugetului. 

                      Dl consilier Muntean Petru întreabă dacă s-a recuperat pierderea.
                      Dl Neamțu răspunde că nu pentru că este primul an în care suntem pe creștere. 
                      Dl consilier Gâță Ioan : ați spus că s-au vândut 20.000 m3.
                      Dl Neamțu  spune că s-au vândut 4.800 m3. 
                      Dl Neamțu mai spune că din 2018 până în 2020 prețul lemnului a scăzut foarte mult. 

                     Dl Primar spune că la o cotă de tăiere de 11.000 m3   , conform veniturilor din bugetul de venituri și cheltuieli aprobat pentru 2021 rezultă un preț mediu  de 193 lei/m3. S-au tăiat 4.835 mc , astfel rezultă că s-a tăiat 44 % din masa lemnoasă. Profitul din BVC este de 136.137 lei la sfârșitul anului iar în informare profitul brut apare de 29.000  , adică 20% față de cel initial. Ați spus că ați redus la jumătate cheltuielile cu diversele . 
                    Dl Neamțu  îi răspunde domnului Primar : dvs. v-ați raportat  la  veniturile totale din buget , componenta din veniturile totale cuprindeau și alte venituri. 
                    Dl Primar spune că pe baza bugetului de venituri și cheltuieli al dvs. și noi am aprobat bugetul local al Comunei Orlat în care am prins și banii din profit.
                     Dl Neamțu spune că la jumătatea anului rezultatele nu sunt concludente.
                     Dl Primar spune că s-a tăiat 40% masă lemnoasă și cota din profit este de 20% iar piederea din 2019 în bugetul de venituri și cheltuieli din 2021 este de 136.137 lei iar în informare nu apare nimic scris. Domnul Primar îi spune doamnei contabile Bold ca informarea care cuprindea decontul pe semestru I  2021 mai avea doua randuri  referitoare la profit care nu sunt completate. 
                     Dl consilier Gâță Ioan îl întreabă pe dl Neamțu cum explică faptul că  s-a aprobat prețul pentru populație dar nu a fost lemn ? 
                     Dl Neamțu spune că în 2021 se va depăși cantitatea vândută în 2020 dar este foarte greu de găsit prestatori. 
                     Dl Primar întreabă dacă cei 600 m 3  sunt doar din 2021 sau sunt și din 2020. 
                     Dl Neamțu răspunde că o parte este și din 2020
                     Dl Primar îi solicită doamnei contabile o  situație din care să rezulte cât din cantitatea de masă lemnoasă este din 2020 și cât din 2021.
                      Dl consilier Gâță întreabă dacă lemnul de foc eeste doar pentru Orlat.
                      Dl Neamțu răspunde că lemnul este doar pentru populația din Orlat, anul trecut s-a vândut și la oamenii din localitățile apropiate dar acum se vinde doar pentru Orlat. Mai spune că acum sunt aproximativ 400 m3 în exploatare.
                      Dl Primar spune că rugămintea este ca Ocolul să pregătească o altă partidă pentru exploatre pentru că  dacă împărțim 400 m 3  la 2,5 m 3   cât are un stânjen rezolvăm maxim 150 de cereri. 
                      Dl Primar îi întreabă pe domnii consilieri dacă sunt întrebări referitor la propuneri  comparativ cu prețurile inițiale.
                     Dl Neamțu spune că prețurile sunt mari datorită faptului că cei din jurul nostrum  au mărit prețurile. Mai spune ca la rășinoase am propus 450 lei/m3  pentru lemnul mai mare de 34 cm. Spune că la lemnul de foc anul trecut cu 775 lei stânjenul , am stat cu lemnul în depozit iar când s-a ieftinit cu 625 lei/stânjen s-a vândut. 
                      Dl consilier Gâță întreabă: care este avantajul să creștem prețul lemnului dacă anul trecut cu preț mare nu s-a vândut? 
                      Dl consilier Milea întreabă : majorarea este doar pentru a acoperi costurile mari de exploatare sau pentru a mări bugetul Ocolului?
                     Dl Neamțu spune: noi suntem în pierdere de 2 ani de zile și vindem lemn ieftin. Pe lângă Comuna Orlat  , finanțele sau Curtea de Conturi  pot întreba de ce vindem ieftin.
                     Dl Milea spune că în concluzie noi mărim prețul pe m 3  dar bugetul local nu câștigă nimic pentru  că dvs. sunteți pe pierdere. 
                    Dl Neamțu spune că  Ocolul a făcut o investiție de 9 miliarde pentru Orlat acum 4 ani , pentru depozit , s-a cumpărat o mașină,  iar gestionarea silvică este cu costuri. 
                   Dl consilier Gâță întreabă : dvs. ați făcut investiții cât ați fost pe pierdere? 
                   Dl Neamțu răspunde că nu. 
                   Dl consilier Gâță spune : dvs. ati spus ca ati cumparat o masina.
                   Dl consilier Gâță îl intreaba pe dl Neamtu : cum explicam populatiei ca unele persoane au cumparat in 2021 unii cu 625 lei/m3 si unii cu 900 de lei/m3.
                   Dl Neamțu spune că apar diferențe între prețuri pe o piata liberă. 
                   Dl Gâță intreabă : cum se explică că dvs. exploatați lemnul comunei si aveti acelasi pret cu agentii?
                    Dl consilier Muntean Ioan spune : noi nu ne putem raporta la prețurile din America pentru că acolo sunt alte salarii si pensii.

                    Dl Neamțu spune că costurile sunt mai mari  și in jurul nostru. 
                    Dl consilier Gâță Ioan spune ca societățile comerciale vand lemnul cu 1.000 lei stanjenul. 
                   Dl Neamțu: noi il taiem la metru si il balotam.
                   Dl consilier Muntean Petru spune ca lemnul intra cu o valoare mica pentru ca se plateste TVA. 
                  Dl Neamtu : la pretul de 360 de lei/m3  cu TVA , pretul fara TVA este de 300 de lei/m3 iar dacă scadem de acolo si exploatarea si transportul  rezulta un pret mai mic . Spre exemplu carpenul se vinde cu 200lei/m3 pe picior fara TVA , anul trecut cu 775 lei/m3 s-au vandut 900 m3. 

                  Dl Primar spune că după SUMAL 2 cantitatea de masa lemnoasa de pe piata neagra a scazut.  
                  Dl Muntean Ioan este de părere că 800 lei e destul plus 100 lei transport.
                  Dl Muntea Petru: trebuie inteles si Ocolul si omul .
                  Dna Topircean Elena il intreaba pe dl Neamtu daca nu poate asigura transportul de catre Ocol.
                  Dl Neamtu raspunde: Cristianul a donat o masina noi avem basculă dar nu poate intra in curtile oamenilor.
                  Dl consilier Muntean Ioan : cu bascula vor fi tot lemne la poarta
                  Dl Primar întreabă cât se ia pe un stanjen pentru taiat si crapat?
                  Dl Primar : noi mai avem 1500 m3 aproximativ 600 stanjeni, cu restul cererilor ce facem? Care va fi criteriul pentru care acordam aprobare pentru lemn?
                  Dl consilier Muntean Ioan: trebuie dat la cei care nu au gaz.
                  Dl Primar: toti sunt cetateni ai comunei daca dam doar la cei fara gaz apare specula.
                  Dl Neamtu: si anul trecut au fost foarte multe cereri dar oamenii nu au venit dupa lemn
                  Dl consilier Milea Ioan: daca scadem preturile astea mai sunteti profitabili?
                  Dl Neamtu dumneavoastra vreti sa scadem cu 40 lei m3. Cei 8000 m3 pe picior compenseaza scaderea pretului pentru populatie. 
                 Se propune scaderea cu 12 % a preturilor fata de cele din proiectul de hotarare conform propunerii făcute de catre dl consilier Muntean Ioan.
                 Dl Gata Ioan intreaba la rasinoase de ce să scadem pretul?
                 Se supune la vot propunerea de scădere a tuturor preturilor din proiectul de hotarare cu 12% ,  dl Muntean Petru se abtine iar ceilalti 10 consilieri aproba pretul redus cu 12 % fata de proiectul de hotarare pentru toate categoriile de lemn.
                 Dl Primar spune ca incepand de saptamana viitoare pentru depozit vor fi reguli noi care trebuie respectate.
                 Dl Neamtu răspunde: da cu siguranta. 
                 Dl Primar: dna contabila asteapta analiza cu utilajele.

                 Se trece la punctul 2 al ordinii de zi  Prezentarea şi aprobarea Procesului – Verbal al şedinţei ordinare din data de 29 iulie 2021.
              Procesul – Verbal al şedinţei ordinare din data de 29 iulie 2021 este aprobat cu 11 voturi fara obiectii.

[bookmark: _GoBack]               Se trece la punctul 3 al ordinii de zi Prezentarea şi aprobarea Procesului – Verbal al şedinţei extraordinare din data de 6 august 2021

               Procesul – Verbal al şedinţei extraordinare din data de 6 august 2021 este aprobat cu 11 voturi fara obiectii.

               Dl presedinte da citire punctului 4 al ordinii de zi Proiect de hotărâre privind virarea de credite bugetare de la un capitol la altul al clasificaţiei bugetare pe trimestrul III anul 2021 şi modificarea listei de investiţii pentru anul 2021

            
                    Dl Primar spune că în lista de investiții nu era trecută instalația termică de la Dispensar. S –a introdus o poziție nouă in lista de investitii , iar pentru finantare s-au virat bani de la alte capitol. 
 
                    Având în vedere că nu sunt întrebări, se supune la vot proiectul de hotărâre.

                    Cu 11  voturi pentru, Consiliul Local al Comunei Orlat aprobă virarea de credite bugetare de la un capitol la altul al clasificaţiei bugetare pe trimestrul III anul 2021 şi modificarea listei de investiţii pentru anul 2021.
                  
                  Presedintele  de ședință dă citire punctului 5 al ordinii de zi , Proiect de hotărâre privind aprobarea  indicatorilor tehnico-economici pentru obiectivul de investiţie ,, Instalație  încălzire spații închiriate (Dispensar)’’

                  Consiliul Local al Comunei Orlat  cu 11  voturi pentru, aprobă indicatorii tehnico-economici pentru obiectivul de investiţie ,, Instalație  încălzire spații închiriate (Dispensar)’’ conform anexei la proiectul de hotarare. 

               
             Se trece la punctul 6 al ordinii de zi, și se dă citire Proiectului de hotărâre privind  atestarea apartenenței la domeniul privat al Comunei Orlat a unor imobile situate în intravilanul Comunei Orlat

              Domnul sprimar spune că este vorba despre terenurile de la limita cu Gura Râului , categoria de folosintă a lor era drum, se schimbă categoria de folosintă , proprietarul ramanand același , Comuna Orlat. 

             Se supune la vot proiectul de hotărâre. 
             Cu 11 voturi pentru, Consiliul Local al Comunei Orlat aprobă   atestarea apartenenței la domeniul privat al Comunei Orlat a unor imobile situate în intravilanul Comunei Orlat.

              
            Dl Primar le transmite consilierilor că Primăria intenționează să amenajeze un loc de joacă în curtea blocului și îi propune domnului consilier Gâță Ioan  care locuiește în zonă să comunice oamenilor din bloc acest lucru  pentru a vedea ce părere au.
 
                 Având în vedere că nu mai sunt puncte pe ordinea de zi , se declară şedinţa închisă . 

 
            PREŞEDINTE DE SEDINŢĂ ,               SECRETAR GENERAL COMUNA ORLAT
                     CONSILIER                                                        VULEA MONICA – ELENA   
                  STROIA VASILE  
